১০ বছর বয়সে জারা আক্রান্ত হয় ডার্মাটোস্পারাক্সিস ইডিএস রোগে। সারা শরীরের চামড়া কুঁচকে যেতে থাকে বয়স্ক মানুষের মতো। প্রথম ধাক্কা সামলে উঠতে যে বেশ কিছুটা সময় লেগেছিল, সে কথা নিজেই স্বীকার করেছে জারা। নিরাপত্তাহীনতায় ভুগতে ভুগতে নিজের মধ্যে একটা বদল অনুভব করে জারা। এক সময় মনে হতে শুরু করে, তার শরীরের খুঁত, ত্বকের বৈশিষ্ট্য এ সব তো আর পাঁচ জনের থেকে আলাদা, তার একান্ত আপন। সারা দুনিয়া তাকে অবাক চোখে দেখে যে কারণে, সেই বুড়িয়ে যাওয়া চামড়ার পেছনে একটা মেয়ের গোটা জীবনটা লুকিয়ে আছে। লুকিয়ে আছে একটা লড়াইয়ের গল্প।